cyanic-selkie/wikianc huggingface dataset:
Α.Γ.Σ. Ιωαννίνων (καλαθοσφαίριση)
Ιστορική αναδρομή
Το τμήμα ανδρικής καλαθοσφαίρισης του συλλόγου των Ιωαννίνων δημιουργήθηκε τη δεκαετία του 1960. Τα πρώτα χρόνια ο ΑΓΣΙ έδινε φιλικά παιχνίδια με άλλες ομάδες της πόλης ή καμιά φορά και με ομάδες άλλων πόλεων.
Διαθέτει στην τροπαιοθήκη του τρία Πρωταθλήματα της κορυφαίας ανδρικής κατηγορίας της Ε.Σ.ΚΑ.Β.Δ.Ε., εκείνα των ετών 1984·1987·1998. Επιπλέον 12 Πρωταθλήματα Εφήβων, 18 Πρωταθλήματα Παίδων και 7 Πρωταθλήματα Μίνι.
Δεκαετία 1960
Το 1969 συμμετείχε στο Αγρίνιο στο πανεπαρχιακό πρωτάθλημα, χωρίς όμως να καταφέρει να προκριθεί στα τελικά για να διεκδικήσει την άνοδο στις εθνικές κατηγορίες.
Δεκαετία 1970
Για το κύπελλο Ελλάδος 1978-79 για τη Β φάση του νότιου ομίλου απέκλεισε τον Εθνικό εντός έδρας με 63-52. Στην Γ φάση, για τον νότιο όμιλο, αποκλείστηκε από το Μαρούσι, εκτός έδρας, με 88-60.
Τον Αύγουστο του 1979 έδωσε στην Πάτρα αγώνες μπαράζ για να ανέβει στη Β εθνική. Την πρώτη μέρα κέρδισε τον Κάδμο Θηβών με 65-49. Τη δεύτερη μέρα κέρδισε τη Ρόδο με 44-35. Την τρίτη μέρα κέρδισε τον Φοίνικα Αθηνών με 65-60 και ανέβηκε στη Β εθνική. Κατά την αγωνιστική περίοδο 1979-80 συμμετείχε στον νότιο όμιλο της Β εθνικής. Κατέλαβε την 8η θέση με 31 βαθμούς. Για το κύπελλο Ελλάδος 1979-80 αποκλείστηκε στη Β φάση, τον Νότιο όμιλο, από το ΓΣ Περιστερίου με 63-62.
Δεκαετία 1980
Κατά την αγωνιστική περίοδο 1980-81 συμμετείχε στον νότιο όμιλο της Β εθνικής. Κατέλαβε την 5η θέση με 33 βαθμούς. Έγιναν αγώνες κατάταξης μιας και υπήρξε τετραπλή ισοβαθμία. Για το κύπελλο Ελλάδος 1980-81 απέκλεισε για τη Β φάση, νότιο όμιλο, δεύτερη αγωνιστική τον Πειραϊκό Σύνδεσμο με 75-72. Στην Γ φάση, νότιος όμιλος, αποκλείστηκε από τον Παναθηναικό με 99-56.
Κατά την αγωνιστική περίοδο 1981-82 συμμετείχε στον νότιο όμιλο της Β εθνικής. Κατέλαβε την 9η θέση με 30 βαθμούς. Για το κύπελλο Ελλάδος 1981-82 απέκλεισε για την Β φάση, νότιο όμιλο, την Αναγέννηση Σάμου με 69-48. Για την Γ φάση, νότιο όμιλο αποκλείστηκε από την ΑΕΚ με 99-67.
Κατά την αγωνιστική περίοδο 1982-83 συμμετείχε στον νότιο όμιλο της Β εθνικής. Κατέλαβε την 12η θέση με 36 βαθμούς και υποβιβάστηκε. Για το κύπελλο Ελλάδος 1982-83 αποκλείστηκε στην Β φάση, νότιο όμιλο, δεύτερη αγωνιστική, από την ΑΕΠ Ολυμπιάς με 67-65.
Κατά την αγωνιστική περίοδο 1983-84 κατάφερε να πετύχει την άνοδο στη Β εθνική. Για το κύπελλο Ελλάδος 1983-84 απέκλεισε για τη Β φάση, νότιο όμιλο, δεύτερη αγωνιστική τον Σπαρτιατικό ΓΣ με 83-61. Στην Γ φάση αποκλείστηκε από τον Πανιώνιο με 105-50.
Κατά την αγωνιστική περίοδο 1984-85 συμμετείχε στον 1ο όμιλο του Νότου στη Β εθνική. Κατέλαβε την 5η θέση με 27 βαθμούς. Για το κύπελλο Ελλάδος 1984-85 για την πρώτη αγωνιστική της Β φάσης, νότιου ομίλου απέκλεισε την Αναγέννηση Σάμου με 60-52. Στη δεύτερη αγωνιστική της ίδιας φάσης αποκλείστηκε από τον Ηλυσιακό με 74-49.
Κατά την αγωνιστική περίοδο 1985-86 συμμετείχε στον 1ο όμιλο του Νότου στη Β εθνική. Κατέλαβε την 7η θέση με 25 βαθμούς και υποβιβάστηκε. Για το κύπελλο Ελλάδος 1985-86 στην πρώτη αγωνιστική της Β φάσης του νότιου ομίλου απέκλεισε τον Παλαίμων Κορίνθου με 76-55. Για τη δεύτερη αγωνιστική της ίδιας φάσης αποκλείστηκε από την ΑΓΕ Χαλκίδα με 2-0.
Για το κύπελλο Ελλάδος 1986-87 αποκλείστηκε από τον ΑΟ Ζωγράφου με 78-71 στη δεύτερη αγωνιστική της Β φάσης, νότιος όμιλος.
Δεκαετία 1990
Για το κύπελλο Ελλάδος 1993-94 αποκλείστηκε στην πρώτη αγωνιστική της Α φάσης από του Αμπελοκήπους με 20-0.
Κατά την αγωνιστική περίοδο 1996-97 συμμετείχε στον 1ο όμιλο του Νότου στην Γ εθνική. Τερμάτισε 11ος με 37 βαθμούς και υποβιβάστηκε.
Κατά την αγωνιστική περίοδο 1998-99 συμμετείχε στον 1ο όμιλο του Νότου στην Γ εθνική. Κατέλαβε την 13η θέση με 28 βαθμούς και υποβιβάστηκε.
Δεκαετία 2000
Κατά την αγωνιστική περίοδο 2003-04 συμμετείχε στην Α1 ΕΣΚΑΒΔΕ. Κατέλαβε την 2η θέση με 41 βαθμούς, 1675-1344.
Κατά την αγωνιστική περίοδο 2007-08 συμμετείχε στην Α1 ΕΣΚΑΒΔΕ. Κατέλαβε την 7η θέση με 33 βαθμούς, 1227-1274.
Δεκαετία 2010
Κατά την αγωνιστική περίοδο 2010-11 έγινε η συνεργασία με τον Κρόνο και Σπάρτακο για τη δημιουργία του Γιάννενα BC. Η ομάδα όμως συνεχίζει να συμμετέχει στο πρωτάθλημα. Ο ΑΓΣΙ τερμάτισε στην 6η θέση με 35 βαθμούς με ρεκόρ 13-9. Δεν κατάφερε να περάσει στα play-off. Κάτι που κατάφερε τα Γιάννενα BC κατακτώντας την πρώτη θέση αήττητη. Στη συνέχεια κατέκτησε και το πρωτάθλημα νικώντας τη Νικόπολη στον ημιτελικό και τον ΑΟ Αγρίνίου στον τελικό με 3-0 νίκες.
Κατά την αγωνιστική περίοδο 2011-12 τα Γιάννενα BC, αγωνιζόμενα στον 1ο Όμιλο Νότου, κατέλαβε την 7η θέση της τελικής βαθμολογίας. Ο ΑΓΣΙ κατάφερε να περάσει στα play-off τερματίζοντας 2ος στην Α1 ΕΣΚΑΒΔΕ με 40 βαθμούς, ρεκόρ 18-4, 1624-1255. Στον ημιτελικό πέρασε τον ΑΟ Βόνιτσας με 3-0 νίκες αφού δεν κατέβηκε. Στον τελικό έχασε από τον ΑΟ Αγρινίου με 3-0 νίκες. Το καλοκαίρι Γιάννενα BC και ΑΓΣΙ συγχωνεύτηκαν. Η ομάδα συνέχισε στην Γ εθνική, στον βορρά πλέον, με το όνομα του Α.Γ.Σ. Ιωαννίνων.
Κατά την αγωνιστική περίοδο 2012-13, ο Α.Γ.Σ. Ιωαννίνων έλαβε μέρος στο Πρωτάθλημα του 1ου Ομίλου Βορρά της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 9η θέση του βαθμολογικού πίνακα με 29 βαθμούς και υποβιβάστηκε.
Κατά την αγωνιστική περίοδο 2013-14, ο Α.Γ.Σ. Ιωαννίνων τερμάτισε πρώτος και αήττητος στην Α1 Ε.Σ.ΚΑ.Β.Δ.Ε. με 32 βαθμούς και πέρασε στα play-off. Με την ΚΑΕ Παραμυθιά δεν χρειάστηκε να αγωνιστεί μιας και είχε σκορ από το πρωτάθλημα 2-0. Έτσι πέρασε στον τελικό για τον πρωταθλητή ομίλου με τον Φαίακα με σκορ 2-0. Ο Φαίακας δεν κατέβηκε στον αγώνα και έτσι έγινε το 3-0. Ο Α.Γ.Σ. Ιωαννίνων πήγε στα τελικά για την άνοδο στην Γ' εθνική. Η τελική φάση (Γ φάση) προέβλεπε μίνι πρωτάθλημα με τους πρωταθλητές των ομίλων (Νικόπολη και Αίολο Αστακού). Η άνοδος παίχτηκε μεταξύ ΑΓΣΙ και Αίολου. Ο Α.Γ.Σ. Ιωαννίνων τελικά έχασε την άνοδο αφού στο τελευταίο παιχνίδι όχι μόνο δεν κατάφερε να καλύψει την ήττα των 14 πόντων από το πρώτο παιχνίδι αλλά και έχασε με 1 πόντο διαφορά χάνοντας την άνοδο στην Γ' εθνική.
Μετά το τέλος του πρωταθλήματος υπήρξαν συζητήσεις για συγχώνευση με τον ΚΑΟ Δράμας αλλά δεν προχώρησε το θέμα.
Κατά την αγωνιστική περίοδο 2014-15 ο Α.Γ.Σ. Ιωαννίνων τερμάτισε και πάλι πρώτος και αήττητος με 36 βαθμούς και μπήκε στα play-off για την άνοδο στην Γ' εθνική. Τελικά στα play-off χάθηκε η άνοδος στο τελευταίο κυριολεκτικά δευτερόλεπτο. Ο ΑΓΣΙ κέρδισε με 17 πόντους τον Χ. Τρικούπη ενώ στο πρώτο ματς έχασε με 18. Το σουτ της τελευταίας στιγμής ήταν άστοχο και έτσι στην ισοβαθμία υπερίσχυσε ο Χ. Τρικούπης. Μέσα στο καλοκαίρι όμως κάποιες ομάδες δεν μπόρεσαν να κατέβουν σε παραπάνω κατηγορίες και έτσι ο ΑΓΣΙ ανέβηκε σαν πρώτος επιλαχών.
Κατά την αγωνιστική περίοδο 2015-16 ο Α.Γ.Σ. Ιωαννίνων συμμετείχε στην Γ εθνική, 3ο όμιλο. Τερμάτισε στην 5η θέση με 35 βαθμούς, ρεκόρ 13-9, 1593-1592.
Κατά την αγωνιστική περίοδο, 2016-17, ο ΑΓΣ Ιωαννίνων συμμετείχε στο Πρωτάθλημα της Γ εθνικής, 1ο όμιλο βορρά. Τερμάτισε 6ος με 40 βαθμούς, 14 νίκες και 12 ήττες. Έβαλε 1874 πόντους και δέχτηκε 1911 πόντους.
Για την ίδια περίοδο η δεύτερη ομάδα του ΑΓΣΙ βγήκε πρωταθλήτρια στον Β όμιλο της Γ κατηγορίας ΕΣΚΑΒΔΕ και κέρδισε την άνοδο στη Β κατηγορία ΕΣΚΑΒΔΕ. Το ρεκόρ της ήταν 13 νίκες και 1 ήττα (27 βαθμοί). Έβαλε 973 πόντους και δέχτηκε 775 πόντους.
Κατά την αγωνιστική περίοδο, 2017-18, ο ΑΓΣ Ιωαννίνων έλαβε μέρος στο Πρωτάθλημα της Γ εθνικής, 1ο όμιλο βορρά. Τερμάτισε στην 10η θέση με 35 βαθμούς (11 νίκες-13 ήττες) και 1719-1733 πόντους.
Για την ίδια περίοδο η δεύτερη ομάδα του ΑΓΣΙ συμμετείχε στον Β όμιλο της Β κατηγορίας ΕΣΚΑΒΔΕ. Τερμάτισε στην πρώτη θέση με 34 βαθμούς (16 νίκες-2 ήττες), 1224-1024. Προκρίθηκε στα play off. Μεταφέροντας τα αποτελέσματα της κανονικής διάρκειας, στον όμιλο που δημιουργήθηκε, ξεκίνησε με 4 βαθμούς (2-0 νίκες), 141-123 πόντους. Στα play off τερμάτισε δεύτερος με 10 βαθμούς, 4 νίκες και 2 ήττες, 409-411 πόντους και κέρδισε την άνοδο στην Α κατηγορία ΕΣΚΑΒΔΕ.
Κατά την αγωνιστική περίοδο, 2018-19, ο ΑΓΣ Ιωαννίνων έλαβε μέρος στο Πρωτάθλημα της Γ εθνικής, 1ο όμιλο βορρά. Τερμάτισε στην 4η θέση με 41 βαθμούς, 17 νίκες και 7 ήττες και 1826-1628 πόντους. Με την 4η θέση ο ΑΓΣΙ αγωνίστηκε σε αγώνα κατάταξης με τον 4ο του άλλου ομίλου, Λεύκιππο Ξάνθης, στη Νεάπολη στις 19 Μαΐου 2019. Ο νικητής αποκτούσε προβάδισμα έναντι του αντιπάλου του σε περίπτωση που προέκυπταν θέσεις στη Β εθνική της επόμενης περιόδου. Ο ΑΓΣΙ ηττήθηκε με 72-47.
Για την ίδια περίοδο η δεύτερη ομάδα του ΑΓΣΙ συμμετείχε στον Β όμιλο της Α κατηγορίας ΕΣΚΑΒΔΕ. Τερμάτισε στην 6η θέση με 25 βαθμούς, 7 νίκες και 11 ήττες, 1178-1278 πόντους και παρέμεινε στην κατηγορία.
Κατά την αγωνιστική περίοδο, 2019-20, ο ΑΓΣ Ιωαννίνων έλαβε μέρος στο Πρωτάθλημα της Γ εθνικής, 1ο όμιλο βορρά. Το καλοκαίρι έγινε αλλαγή προπονητή αφού ο μέχρι πρότινος προπονητής του συλλόγου, Σοφοκλής Τσουκανέλης, ανέλαβε τεχνικός υπεύθυνος όλων των τμημάτων. Νέος προπονητής ανέλαβε ο Κώστας Ηλιάδης με βοηθό του τον Άγγελο Κούκη. Μετά την 4η αγωνιστική είχαμε αλλαγή προπονητή με την επιστροφή του Σοφοκλή Τσουκανέλη στον πάγκο. Η ΕΟΚ αποφάσισε τη μη συνέχιση των πρωταθλημάτων εξαιτίας των προβλημάτων που δημιουργεί η πανδημία του COVID-19. Ο ΑΓΣ Ιωαννίνων κατέκτησε την 7η θέση με 8 νίκες και 9 ήττες, 1247-1148 πόντους. Με απόφαση της ομοσπονδίας που επικύρωσε τις βαθμολογίες όπως είχαν διαμορφωθεί παρέμεινε στην κατηγορία.
Για την ίδια περίοδο η δεύτερη ομάδα του ΑΓΣΙ συμμετείχε στον Β όμιλο της Α κατηγορίας ΕΣΚΑΒΔΕ. Τερμάτισε στην 4η θέση με 9 νίκες και 8 ήττες, 26 βαθμούς. Το πρωτάθλημα διακόπηκε και ενώ έμενε μια αγωνιστική για να ολοκληρωθεί η κανονική διάρκεια του πρωταθλήματος.
Το καλοκαίρι του 2021 έλαβε πρόσκληση από την ΕΟΚ για να αγωνιστεί στην Β εθνική. Ο ΑΓΣΙ αποδέχτηκε την πρόσκληση για να αγωνιστεί στην παραπάνω κατηγορία.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2021-22, ο ΑΓΣ Ιωαννίνων έλαβε μέρος στο Πρωτάθλημα της Β εθνικής, στον τρίτο όμιλο. Τερμάτισε στην 6η θέση με 37 βαθμούς, 13 νίκες και 11 ήττες, 1728 πόντους υπέρ και 1745 πόντους κατά.
Τμήματα υποδομών
Σημαντικές είναι οι επιτυχίες του συλλόγου στις κατηγορίες υποδομών, κυρίως στην ΕΣΚΑΒΔΕ και δευτερευόντως σε πανελλήνιο επίπεδο.
Εφήβων
Τη σεζόν 1978-79 βγήκε πρωταθλητής και συμμετείχε στο πανελλήνιο.
Τη σεζόν 1980-81 συμμετείχε στον νότιο όμιλο των τελικών του πανελληνίου.
Τη σεζόν 2007-08 βγήκε πρωταθλητής ΕΣΚΑΒΔΕ. Αφού πέρασε τα προκριματικά του πανελλήνιου, συμμετείχε στο πανελλήνιο 2008. Τελικά τερμάτισε τελευταίος στην 6η θέση.
Τη σεζόν 2009-10 βγήκε πρωταθλητής ΕΣΚΑΒΔΕ νικώντας τον ΠΑΣ Ναυπάκτου με 69-43. Στη συνέχεια αποκλείστηκε στα προκριματικά για το πανελλήνιο.
Τη σεζόν 2011-12 βγήκε πρωταθλητής ΕΣΚΑΒΔΕ νικώντας τη Νικόπολη στο ΔΑΚ Άρτας με 66-47. Στο πανελλήνιο 2012 κατέκτησε την 5η θέση.
Τη σεζόν 2013-14 βγήκε πρωταθλητής ΕΣΚΑΒΔΕ νικώντας τον ΠΑΣ Ναυπάκτου με 62-55 στο ΔΑΚ Βόνιτσας.
Τη σεζόν 2014-15 έχασε στον τελικό από τον ΠΑΣ Ναυπάκτου με 84-80 στο ΔΑΚ Βόνιτσας.
Τη σεζόν 2015-16 έχασε στον τελικό στην Άρτα από την Δόξα Λευκάδας με 65-61.
Τη σεζόν 2017-18 βγήκε πρωταθλητής ΕΣΚΑΒΔΕ νικώντας τον Α.Λ.Φ.Α. 93 στο ΔΑΚ Άρτας με 58-52. Ο Πολυχρόνης Τσίγκας με 18 πόντους και ο Βύρωνας Βάτσιος με 15 ήταν οι κορυφαίοι του τελικού. Συμμετείχε στα προκριματικά του πανελληνίου πρωταθλήματος εφήβων, στον πρώτο όμιλο, στο κλειστό της Νεάπολης. Με 4 νίκες (Πιερικός Αρχέλαος, Αιολικός Βόλου, Ν. Μουδανιά, Διόσκουροι Κοζάνης) και μια ήττα (Ελευθερούπολη) ο ΑΓΣΙ τερμάτισε στη δεύτερη θέση και απέτυχε να περάσει στα τελικά του πανελληνίου. Εκείνη τη χρονιά, η ομάδα αυτή χαρακτηρίστηκε από πολλούς ως μια από τις καλύτερες ομάδες εφηβικού που είχαν περάσει ποτέ από την ένωση της ΕΣΚΑΒΔΕ.
Τη σεζόν 2019-20 βγήκε πρωταθλητής ΕΣΚΑΒΔΕ νικώντας τον ΠΑΣ Ναυπάκτου στο Αγρίνιο με 60-55. Συμμετείχε στα προκριματικά του πανελληνίου πρωταθλήματος εφήβων, στον πρώτο όμιλο. Στην πρώτη αγωνιστική ηττήθηκε από τον Πιερικό Αρχέλαο με 62-45. Στη δεύτερη αγωνιστική ηττήθηκε από τον ΚΑΟ Χαλκιδικής με 81-60. Στην τρίτη αγωνιστική κέρδισε τον Αιολικό Βόλου με 84-58, Για την τέταρτη αγωνιστική κέρδισε τους Διόσκουρους Κοζάνης με 62-59. Στην πέμπτη αγωνιστική έχασε από τον Αρίωνα Ξάνθης με 71-60. Με 2 νίκες, 3 ήττες και 7 βαθμούς κατέλαβε την τέταρτη θέση και αποκλείστηκε από την τελική φάση.
Τη σεζόν 2020-21 έχασε στον τελικό της κατηγορίας από τον ΣΚ Ιωάννινα στο νέο κλειστό με 72-69.
Παίδων
Τη σεζόν 1980-81 συμμετείχε στον νότιο όμιλο των τελικών του πανελληνίου.
Τη σεζόν 2003-04 βγήκε πρωταθλητής ΕΣΚΑΒΔΕ νικώντας στην Άρτα την ΑΕ Καναλακίου με 44-32.
Τη σεζόν 2008-09 βγήκε πρωταθλητής ΕΣΚΑΒΔΕ νικώντας στην Παραμυθιά τον Φαίακα με 65-57. Κατάφερε να προκριθεί στα τελικά του πανελληνίου. Στο πανελλήνιο 2009 κατέκτησε την 5η θέση.
Τη σεζόν 2009-10 βγήκε πρωταθλητής ΕΣΚΑΒΔΕ νικώντας στο ΔΑΚ Άρτας τη Νικόπολη με 62-33. Στα τελικά στο πανελλήνιο 2010 βγήκε 5ος. Ο Γιάννης Αναγνωστάκης ήταν στην καλύτερη πεντάδα των τελικών. Πριν το πανελλήνιο έδωσε ένα σημαντικό φιλικό με την εθνική παίδων στο Μέτσοβο.
Τη σεζόν 2010-11 έχασε στον τελικό από τον Άτλα Πρέβεζας στην Ηγουμενίτσα με 70-63.
Τη σεζόν 2011-12 βγήκε πρωταθλητής ΕΣΚΑΒΔΕ νικώντας στην Ηγουμενίτσα τον Φαίακα με 64-63.
Τη σεζόν 2012-13 βγήκε πρωταθλητής ΕΣΚΑΒΔΕ.
Τη σεζόν 2014-15 έχασε στον τελικό από τη Δόξα Λευκάδας με 63-51.
Τη σεζόν 2020-21 βγήκε πρωταθλητής ΕΣΚΑΒΔΕ νικώντας στον τελικό τον Πύρρο Αρταίων στο ΔΑΚ Πρέβεζας με 61-54. Συμμετείχε στον δεύτερο γύρο του πανελλήνιου πρωταθλήματος. Γνώρισε 5 ήττες (Διόσκουροι Κοζάνης 67-54, Ίκαροι Σερρών 70-57, ΚΑΟ Χαλκιδικής 67-57, Ζαφειράκης Νάουσας 70-46, Κεραυνός Λάρισας 77-55), κατέλαβε την τελευταία θέση με 5 βαθμούς και αποκλείστηκε από την τελική φάση του πανελληνίου πρωταθλήματος.
Μίνι-Προμίνι
Τη σεζόν 2009-10 βγήκε πρωταθλητής ΕΣΚΑΒΔΕ στα μίνι 96. Στον τελικό στο ΔΑΚ Ηγουμενίτσας νίκησε τον Κερκυραϊκό με 63-37. Το πρωτάθλημα το κατέκτησε αήττητος. Πρωταθλητής είχε βγει και την προηγούμενη σεζόν. Αντίθετα στα μίνι 97 έχασε στον τελικό στο ΔΑΚ Άρτας από τον Άτλα Πρέβεζας με 72-44.
Τη σεζόν 2010-11 βγήκε πρωταθλητής ΕΣΚΑΒΔΕ στα μίνι 98. Στον τελικό στο ΔΑΚ Παραμυθιάς νίκησε τη Νικόπολη Πρέβεζας με 78-51. Τα μίνι 97 έχασαν στον τελικό στο ΔΑΚ Άρτας από τον Άτλα Πρέβεζας με 56-50.
Τη σεζόν 2011-12 βγήκε πρωταθλητής ΕΣΚΑΒΔΕ στα μίνι 98. Στον τελικό στην Άρτα νίκησε νίκησε τον ΑΟ Αγρινίου με 71-62. Στα μίνι 99 έχασε στον τελικό από τον Άτλα Πρέβεζας στο ΔΑΚ Άρτας με 90-25.
Τη σεζόν 2012-13 τα μίνι 2000 έχασαν στον τελικό στην Άρτα από τη Νικόπολη με 67-37.
Τη σεζόν 2015-16 βγήκε πρωταθλητής ΕΣΚΑΒΔΕ στα μίνι 2003 νικώντας στην Πρέβεζα στον τελικό τον Παναιτωλικό με 54-31.
Τη σεζόν 2016-17 τα μίνι 2004 έχασαν στον τελικό στην Άρτα από τη Νικόπολη με 48-42 Αντίθετα τα μίνι 2003 με τον ίδιο αντίπαλο, τη Νικόπολη, και στο ίδιο γήπεδο νίκησαν με 66-43.
Τη σεζόν 2017-18 τα μίνι 2005 νίκησαν στον τελικό στην Πρέβεζα τον Αίολο Αστακού με 65-33. Αντίθετα τα μίνι 2004 έχασαν στον τελικό από τη Νικόπολη στην Άρτα με 65-58.
Τη σεζόν 2018-19 τα μίνι 2005 νίκησαν στον τελικό στην Πρέβεζα τον Πύρρο Αρταίων με 77-53.
Τη σεζόν 2019-20 τα μίνι 2007 έχασαν στον τελικό στην Πρέβεζα από τον ΑΛΦΑ 93' Παναιτώλιο με 60-45.
Τη σεζόν 2021-22 τα μίνι 2008 έχασαν στον τελικό στην Παραμυθιά από τον Πύρρο Αρταίων με 54-64.
Διακεκριμένοι καλαθοσφαιριστές
Νίκος Φιλίπου
Μιλτιάδης Ασπιώτης
Κωνσταντίνος Φίλιος
Γιάννης Αναγνωστάκης
Δημήτρης Γεωργίου
Ανδρέας Τσουμάνης
Θανάσης Κοντός
Σπύρος Μπαρτζώκας
Σταύρος Μάκης
Έμβλημα
Το έμβλημα του συλλόγου είναι ο ταύρος με τη λέξη ΑΠΕΙΡΩΤΑΝ. Το μπασκετικό τμήμα δημιούργησε ένα σήμα με τον ταύρο μέσα σε μια μπάλα μπάσκετ. Υπάρχει και ένα δεύτερο σήμα, το οποίο δεν χρησιμοποιεί τον ταύρο αλλά δείχνει μια μπάλα μπάσκετ στο καλάθι, μαζί με το όνομα του συλλόγου. Αρκετές φορές γίνεται παράλληλη χρήση των δυο σημάτων, σε φανέλες και στα σόσιαλ μίντια του συλλόγου.
Έδρα
Μέχρι την περίοδο 2017-18 έδρα του συλλόγου ήταν το κλειστό της Λιμνοπούλας. Από την περίοδο 2018-19 ο σύλλογος χρησιμοποιεί σαν έδρα το Νέο Κλειστό των Ιωαννίνων στο Πανηπειρωτικό.
Ιστορική αναδρομή
Το γυναικείο τμήμα καλαθοσφαίρισης έχει αναδειχθεί 3 φορές πρωταθλήτρια ομάδα ΕΣΚΑΒΔΕ, κατά τις περιόδους 2001-02, 2014-15 και 2018-19. Διαθέτει επίσης ένα τρόπαιο στο αντίστοιχο Πρωτάθλημα Νεανίδων.
Την περίοδο 2003-04 κατέκτησε την τρίτη θέση στο πρωτάθλημα ΕΣΚΑΒΔΕ με 7 βαθμούς.
Την περίοδο 2014-15 η ομάδα βγήκε πρώτη και αήττητη στο μίνι τοπικό πρωτάθλημα και πέρασε στα play-off για την άνοδο στην Α2 γυναικών. Οι γυναίκες του ΑΓΣΙ τερμάτισαν στην 4η θέση του ομίλου τους και δεν ανέβηκαν.
Τις περιόδους 2015-16 και 2016-17 η ομάδα δεν συμμετείχε στο πρωτάθλημα.
Την περίοδο, 2018-19, συμμετείχε στο πρωτάθλημα γυναικών της ΕΣΚΑΒΔΕ. Τερμάτισε στην πρώτη θέση με 19 βαθμούς, 9 νίκες και 1 ήττα, 552-344 πόντους. Σαν πρωταθλήτρια διεκδίκησε την άνοδο στην Α2 γυναικών μέσω των αγώνων μπαράζ.Αντίπαλοι του ΑΓΣΙ ήταν η Ιερισσός 99, ο Λασσάνης Κοζάνης, η Ασπίς 2001 Ξάνθης, η Νίκη Βόλου και η ΑΓΕ Πιερίας. Στην πρώτη αγωνιστική κέρδισε την ΑΓΕ Πιερίας με 62-31. Στη δεύτερη αγωνιστική έχασε από την Ασπίδα Ξάνθης με 51-26. Στην τρίτη αγωνιστική κέρδισε την Ιερισσό 99 με 50-32. Στην τέταρτη αγωνιστική έχασε από τη Νίκη Βόλου με 54-38. Στην πέμπτη αγωνιστική έχασε από τον Λασσάνη Κοζάνης με 64-59. Με 2 νίκες και 3 ήττες, 7 βαθμούς, κατέλαβε την τρίτη θέση και δεν μπόρεσε να ανέβει στην Α2 γυναικών.
Κατά την αγωνιστική περίοδο 2019-20 το τμήμα δεν συμμετείχε στο πρωτάθλημα γυναικών της ΕΣΚΑΒΔΕ ενώ την περίοδο 2020-21 δεν πραγματοποιήθηκε το πρωτάθλημα εξαιτίας της πανδημίας του COVID-19.
Τρέχουσα αγωνιστική περίοδος
Κατά την τρέχουσα αγωνιστική περίοδο 2021-22 το τμήμα συμμετείχε στο πρωτάθλημα γυναικών της ΕΣΚΑΒΔΕ. Κατέκτησε την τρίτη θέση με 9 βαθμούς, 3 νίκες και 3 ήττες, 321 πόντους υπέρ και 252 πόντους κατά.
Καθήκοντα προπονητή διατηρεί ο Γιώργος Σιαμέτης.
Νεανίδες-Κορασίδες-μίνι
Την περίοδο 2009-10 κατέκτησε τη δεύτερη θέση στις κορασίδες ΕΣΚΑΒΔΕ χάνοντας μόνο στον τελικό από τον ΦΙ.ΜΠΑ Πήγασο Αγρινίου.
Την περίοδο 2010-11 οι νεανίδες έχασαν στον τελικό στην Άρτα από τους Αργοναύτες με 43-34.
Έδρα
Μέχρι το 2017 το τμήμα χρησιμοποιούσε το κλειστό της Λιμνοπούλας. Από την περίοδο 2017-18 γίνεται χρήση του Νέου Κλειστού Γυμναστηρίου Ιωαννίνων.
Εξωτερικοί σύνδεσμοι
Καλαθοσφαιριση Κατηγορία:Αθλητικοί σύλλογοι Ιωαννίνων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Β.Δ.Ε. Κατηγορία:Ιδρύσεις ομάδων καλαθοσφαίρισης σε άγνωστο έτος
Σταθμός αριθμών
Οι σταθμοί αριθμών είναι ραδιοφωνικοί σταθμοί άγνωστης προέλευσης, που εκπέμπουν στα βραχέα κύματα. Σε γενικές γραμμές, μεταδίδουν φωνές που διαβάζουν λίστες με αριθμούς, λέξεις ή γράμματα (μερικές φορές χρησιμοποιώντας κάποιο φωνητικό αλφάβητο).
Οι φωνές που ακούγονται στους σταθμούς αυτούς είναι συχνά τεχνητές (συντιθέμενες σε ηλεκτρονικό υπολογιστή). Οι σταθμοί εκπέμπουν σε πολλές γλώσσες, και οι φωνές είναι συνήθως γυναικείες, αν και μερικές φορές χρησιμοποιούνται και φωνές αντρών ή και παιδιών.
Υπάρχουν ενδείξεις που υποστηρίζουν τη διαδεδομένη άποψη ότι οι εκπομπές αυτές χρησιμοποιούνται για να σταλούν μηνύματα σε κατασκόπους. Καμία κυβέρνηση δεν έχει επίσημα παραδεχτεί κάτι τέτοιο, όμως σε μια περίπτωση, το 1998, η κυβέρνηση των Ηνωμένων Πολιτειών άσκησε επίσημα δίωξη εναντίον Κουβανών για κατασκοπία με βάση τον ισχυρισμό ότι έπαιρναν κρυπτογραφημένες οδηγίες από έναν τέτοιο σταθμό.
Οι σταθμοί αριθμών εμφανίζονται και εξαφανίζονται με την πάροδο του χρόνου (αν και ορισμένοι έχουν ιστορία δεκαετιών), και η δραστηριότητά τους, αν και έχει μειωθεί ελαφρά από τις αρχές της δεκαετίας του '90, συνεχίζεται παρά το τέλος του Ψυχρού Πολέμου.
Κάποιοι από τους σταθμούς ακολουθούν αυστηρό πρόγραμμα εκπομπών, ενώ άλλοι εκπέμπουν φαινομενικά τυχαία. Οι εκφωνητές μπορεί να διαβάζουν αριθμούς, γράμματα, λέξεις, μελωδίες ή κώδικα Μορς. Η φωνή που μεταδίδει τις πληροφορίες μπορεί να προέρχεται από κάποιον ηλεκτρονικό υπολογιστή ή να είναι αυθεντική. Η ιδιομορφία και το απόκοσμο των μεταδόσεων, όπου μια φωνή αναγγέλλει αριθμούς, μερικές φορές επί ώρες, αλλά και το πολύ χαρακτηριστικό στυλ ορισμένων σταθμών έχει προκαλέσει το ενδιαφέρον πολλών ακροατών των βραχέων, που έχουν δώσει χαρακτηριστικά ονόματα στους σταθμούς. Έχουν επίσης δημιουργηθεί και ορισμένες κοινότητες που παρακολουθούν τις εκπομπές τους.
Χαρακτηριστικά
Οι σταθμοί δεν μεταδίδουν τίποτα που να επιτρέπει τον καθορισμό της εθνικότητας -εκτός ίσως από τη γλώσσα στην οποία μεταδίδονται τα μηνύματα- τον τόπο και εξοπλισμό εκπομπής, τους ιδιοκτήτες του σταθμού, την ταυτότητα των εκφωνητών ή σε ποιον απευθύνεται η μετάδοση. Οι μεταδόσεις αποτελούνται αποκλειστικά από κάποιον χαρακτηριστικό ήχο που επιτρέπει την αναγνώριση του σταθμού, τον οποίο ακολουθούν ατέλειωτες λίστες αριθμών ή γραμμάτων.
Οι μεταδόσεις ξεκινούν συνήθως στις ολόκληρες ή μισές ώρες. Ο πρόλογος ή εισαγωγή της μετάδοσης είναι κάποιο αναγνωριστικό, είτε του σταθμού ή/και του παραλήπτη. Το αναγνωριστικό μπορεί να είναι κάποιος κωδικός αποτελούμενος από αριθμούς ή γράμματα φωνητικού αλφαβήτου (π.χ. "Charlie India Oscar", "250 250 250"), χαρακτηριστικές φράσεις (π.χ. "¡Atención!", "1234567890")  και μερικές φορές μουσική ή ηλεκτρονικοί ήχοι, παιγμένοι συνήθως σε συνθεσάιζερ ή γκλόκενσπιελ. Κάποιες φορές, όπως στην περίπτωση των Ισραηλινών φωνητικών σταθμών, η εισαγωγή μπορεί να δείχνει και τη φύση ή την προτεραιότητα του μηνύματος που ακολουθεί (π.χ. ο κωδικός "Charlie India Oscar-2", δείχνει ότι δεν υπάρχει κάποιο μήνυμα προς μετάδοση). Η εισαγωγή συνήθως επαναλαμβάνεται για κάποιο διάστημα πριν αρχίσει το κυρίως μήνυμα.
Ακολουθεί συνήθως μια ανακοίνωση του πλήθους των ομάδων αριθμών, και η εκπομπή συνεχίζεται με την εκφώνησή τους. Οι ομάδες των αριθμών αποτελούνται συνήθως από τέσσερα ή πέντε ψηφία ή φωνητικά γράμματα. Οι ομάδες επαναλαμβάνονται, είτε η κάθε μια ξεχωριστά είτε ως σύνολο. Μερικοί σταθμοί στέλνουν περισσότερα από ένα μηνύματα κατά τη διάρκεια μιας μετάδοσης. Σε αυτή την περίπτωση επαναλαμβάνεται μερικά ή εν όλω η παραπάνω διαδικασία, με διαφορετικό κάθε φορά περιεχόμενο.
Όταν τελειώσει το μήνυμα, ο σταθμός κλείνει τη μετάδοση με κάποιο χαρακτηριστικό τρόπο. Συνήθως με κάποια μορφή της λέξης "τέλος" στη γλώσσα που χρησιμοποιεί ο σταθμός, ή ξανά με μουσική ή κάποιο χαρακτηριστικό ήχο. Στη συνέχεια το σήμα χάνεται, μέχρι την επόμενη μετάδοση.
Υποτιθέμενη προέλευση και χρήση
Σύμφωνα με τις σημειώσεις του Conet Project, ενός CD με τέτοιες μεταδόσεις που κυκλοφόρησε το 1997, οι σταθμοί αριθμών είναι γνωστοί από την εποχή μετά τον Α' Παγκόσμιο Πόλεμο. Αν αυτό αληθεύει, οι σταθμοί αριθμών υπήρξαν από τις πρώτες ραδιοφωνικές μεταδόσεις.
Εδώ και χρόνια κυκλοφορεί η υπόθεση, που επιβεβαιώθηκε το 1998 επίσημα με την απαγγελία κατηγοριών από ομοσπονδιακό δικαστήριο των ΗΠΑ, ότι οι μεταδόσεις αυτές αποτελούν μια απλή και ασφαλή μέθοδο για την αποστολή μηνυμάτων από κυβερνητικές υπηρεσίες προς κατασκόπους που δρουν υπό κάλυψη σε τρίτες χώρες. Σύμφωνα με αυτή τη θεωρία, τα μηνύματα αποκωδικοποιούνται με ένα σημειωματάριο μιας χρήσης, κάτι που κάνει αδύνατη την αποκρυπτογράφηση από τον εχθρό (η μέθοδος σημειωματάριου, όταν εφαρμόζεται σωστά, είναι αποδεδειγμένα απρόσβλητη από κάθε προσπάθεια αποκρυπτογράφησης). Αυτή την εκδοχή τονίζει και το γεγονός ότι ορισμένοι σταθμοί άλλαξαν το πρόγραμμά τους ή μετέδωσαν ειδικές, μη προγραμματισμένες εκπομπές κατά τη διάρκεια εξαιρετικών πολιτικών γεγονότων. Για παράδειγμα, κατά τη διάρκεια του αποτυχημένου Σοβιετικού πραξικοπήματος του 1991, ένας σταθμός μετέδιδε τον αριθμό "πέντε" όλο το εικοσιτετράωρο. Ο Τσεχοσλοβάκικος σταθμός OLX χάθηκε από τα βραχέα με την πτώση του καθεστώτος στη χώρα το 1989, για να επανεμφανιστεί λίγο αργότερα και μέχρι το 1996 περίπου.
Αν και καμία ραδιοφωνική υπηρεσία ή κυβέρνηση δεν έχει επίσημα παραδεχτεί ότι λειτουργεί τέτοιους σταθμούς, υπάρχουν αναφορές για ένα άρθρο του 1998 της Daily Telegraph, όπου ένας εκπρόσωπος του Υπουργείου Εμπορίου της Αγγλίας δηλώνει πως "αυτοί [οι σταθμοί] είναι αυτό που υποθέτετε ότι είναι. Οι άνθρωποι δεν θα πρέπει να τους θεωρούν κάτι μυστηριώδες. Δεν είναι, θα λέγαμε, για δημόσια κατανάλωση."
Στους σταθμούς έχουν δοθεί διάφορα ονόματα από τους ραδιοερασιτέχνες που παρακολουθούν τις μεταδόσεις τους. Ο σταθμός Lincolnshire Poacher, που πιστεύεται ότι ανήκει στη βρετανική μυστική υπηρεσία MI6, έχει πάρει το όνομά του από το ομώνυμο αγγλικό παραδοσιακό τραγούδι, τα δυο μέτρα του οποίου παίζονται πριν από κάθε μετάδοση. Magnetic Fields είναι το όνομα του σταθμού που παίζει κάποια μέτρα από το ομώνυμο τραγούδι του Ζαν Μισέλ Ζαρ κατά την έναρξη. CIA Cynthia είναι το όνομα ενός σταθμού της CIA που μεταδίδει γυναικεία φωνή, Bulgarian Betty ο αντίστοιχος Βουλγάρικος σταθμός, ενώ ο σταθμός Atención ξεκινά τις μεταδόσεις του με τη συγκεκριμένη ισπανική φράση. The Buzzer είναι το όνομα ενός ρωσικού σταθμού που εδώ και πολλά χρόνια μεταδίδει όλο το εικοσιτετράωρο μόνο έναν περιοδικό βόμβο.
Παρά τις πρακτικές δυσκολίες, κάποια σφάλματα στις μεταδόσεις, εφαρμογή τριγωνισμού στα σήματα και ορισμένες ειδικές γνώσεις για τη διάδοση των βραχέων κυμάτων, έχουν οδηγήσει ορισμένους ερευνητές στον καθορισμό του τόπου εκπομπής ορισμένων σταθμών. Για παράδειγμα, η μετάδοση του σήματος του Ράδιο Αβάνα μέσα από τη συχνότητα του σταθμού Atención (είτε λόγω λάθους είτε λόγω σύμπτωσης) οδήγησε στο συμπέρασμα ότι ο σταθμός εκπέμπει από την Κούβα, κάτι που επιβεβαίωσε επίσημα το 2001 η αμερικανική κυβέρνηση. Ακόμα, το περιοδικό Popular Communications περιέγραψε, στις αρχές της δεκαετίας του '90, τις προσπάθειες ραδιοερασιτεχνών που με τη χρήση ραδιογωνιόμετρων εντόπισαν τις εγκαταστάσεις μετάδοσης σταθμών αριθμών στη Φλόριντα και το Γουάρενγκτον της Βιρτζίνια. Οι κεραίες μετάδοσης βρίσκονταν μέσα σε στρατιωτικές εγκαταστάσεις. Ο σταθμός Lincolnshire Poacher κατά πάσα πιθανότητα εκπέμπει από τη βρετανική βάση Ακρωτηρίου στην Κύπρο.
Κατά τις μεταδόσεις ορισμένων σταθμών ακούγεται κάποιος τόνος στο βάθος. Σε τέτοιες περιπτώσεις, ενδεχομένως η φωνή να βοηθά στον καλύτερο εντοπισμό της συχνότητας και το κωδικοποιημένο μήνυμα να στέλνεται μέσω της διαμόρφωσης των τόνων, ενδεχομένως με τη μορφή ριπών δεδομένων. Η φασματική ανάλυση του σήματος ορισμένων σταθμών αποκάλυψε την παρουσία ριπών δεδομένων, υπο-φέροντα διαμορφωμένα για ραδιοτηλέτυπο, διαμόρφωση μετατόπισης φάσης και άλλες ασυνήθιστες μεθόδους διαμόρφωσης μετάδοσης. Τα υποφέροντα ραδιοτηλέτυπου υπήρχαν επίσης και σε ορισμένες εμπορικές μεταδόσεις από τις ΗΠΑ κατά τον Ψυχρό Πόλεμο. Η ταυτόχρονη ύπαρξη τέτοιων πολύπλοκων διαμορφώσεων μαζί με την απαγγελία αριθμών, σημαίνει ότι οι μεταδόσεις καλύπτουν τις ανάγκες περισσότερων από μια επιχειρήσεων πληροφοριών.
Πλεονεκτήματα
Για τους κατασκόπους, οι "πρωτόγονες" φωνητικές μεταδόσεις ακολουθιών αριθμών συνεχίζουν να παρουσιάζουν πλεονεκτήματα ακόμα και τον 21ο αιώνα. Ο εξοπλισμός υψηλής τεχνολογίας για τη λήψη δεδομένων είναι σχετικά δύσκολο να αποκτηθεί, και η κατοχή του θα μπορούσε να προδώσει την ιδιότητα του ιδιοκτήτη. Αντίθετα, για να ληφθούν και να αποκρυπτογραφηθούν τα μηνύματα ενός σταθμού αριθμών το μόνο που χρειάζεται είναι ένα συνηθισμένο, φορητό ραδιόφωνο με δυνατότητα λήψης στα βραχέα, και ο κώδικας σημειωματαρίου που μπορεί πολύ εύκολα να καταστραφεί μετά την αποκωδικοποίηση (λέγεται ότι οι κώδικες των σοβιετικών πρακτόρων ήταν φτιαγμένοι από βρώσιμο υλικό) ή να παρουσιαστεί σαν μια απλή λίστα αριθμών χωρίς νόημα.
Παρά το γεγονός ότι τη μετάδοση μπορεί να ακούσει ο οποιοσδήποτε, δεν υπάρχει κανείς τρόπος το μήνυμα να αποκωδικοποιηθεί από κάποιον τρίτο, εκτός αν κατέχει τον κώδικα ή ο κώδικας χρησιμοποιηθεί αυτούσιος πάνω από μια φορά. Επίσης, είναι αδύνατο από τη ραδιοφωνική μετάδοση να αποκαλυφθεί ποιος είναι ο παραλήπτης του μηνύματος (αλλά και ο αποστολέας, τουλάχιστον συγκεκριμένα), κάτι που δεν συμβαίνει, για παράδειγμα, με τα email και τις υπόλοιπες συνηθισμένες μορφές επικοινωνίας. Οι ασυνήθιστες φωνές (γυναικών και μερικές φορές παιδιών, με χαρακτηριστικά παραδείγματα το σταθμό Babbler, στις μεταδόσεις του οποίου οι αριθμοί τραγουδιούνται αντί να απαγγέλλονται, και το σταθμό Sexy lady, όπου οι αριθμοί εκφέρονται από μια γυναικεία φωνή σε ύφος που θυμίζει σεξουαλική διέγερση) υποτίθεται (χωρίς να υπάρχουν αποδείξεις) ότι χρησιμοποιούνται προκειμένου η ακρόαση να μην τραβάει άμεσα την προσοχή τρίτων.
Η περίπτωση του σταθμού Atención
Ο Κουβανέζικος σταθμός Atención έγινε ο πρώτος σταθμός αριθμών παγκοσμίως που κατηγορήθηκε επίσημα και δημόσια ότι μετέδιδε πληροφορίες σε κατασκόπους. Η κατηγορία έπαιξε κεντρικό ρόλο στη δίκη που ακολούθησε τη σύλληψη των πρακτόρων του δικτύου Wasp (που είναι γνωστοί και σαν The Cuban Five) το 1998 στο Μαϊάμι των ΗΠΑ. Οι εισαγγελείς ισχυρίστηκαν ότι οι κατηγορούμενοι έγραφαν τους αριθμούς που μεταδίδονταν από το συγκεκριμένο σταθμό, τον οποίο άκουγαν χρησιμοποιώντας ένα φορητό ραδιόφωνο, και μετά περνούσαν τους αριθμούς σε ένα laptop για να αποκωδικοποιηθεί το μήνυμα με τις οδηγίες. Πράκτορες του FBI κατέθεσαν ότι η υπηρεσία είχε διαρρήξει το διαμέρισμα ενός από τους πράκτορες το 1995, αντιγράφοντας το πρόγραμμα που χρησιμοποιούνταν για την αποκρυπτογράφηση των μηνυμάτων. Το χρησιμοποίησαν για να αποκωδικοποιήσουν μηνύματα του Atención, τρία από τα οποία παρουσιάστηκαν σαν παραδείγματα στο δικαστήριο:
Με ρυθμό ενός αριθμού ανά χαρακτήρα ανά δευτερόλεπτο, κάθε ένα από τα μηνύματα μεταδίδεται σε χρόνο περίπου ενός λεπτού.
Λόγω της απόκοσμης και σουρεαλιστικής υφής των μεταδόσεων, οι εκπομπές των σταθμών αριθμών εκτός από το ενδιαφέρον των ακροατών των βραχεών έχουν τραβήξει και το ενδιαφέρον καλλιτεχνών, κυρίως μουσικών. Έτσι, αποσπάσματα από εκπομπές σταθμών αριθμών έχουν εμφανιστεί σε άλμπουμ συγκροτημάτων όπως οι Porcupine Tree, οι Stereolab, οι Pere Ubu και άλλοι. Παρόμοια ηχητικά αποσπάσματα έχουν ενσωματωθεί και σε ταινίες, όπως -ενδεικτικά- στην ταινία Ορφέας του Ζαν Κοκτώ και Vanilla Sky του Κάμερον Κρόου ή ακόμα και στην μελωδία επικοινωνίας και φιλίας στην επαφή τρίτου τύπου.
Πολυμέσα
Κατηγορία:Ραδιόφωνο Κατηγορία:Κρυπτογραφία Κατηγορία:Κατασκοπεία
Non nobis solum
Προέλευση
Η φράση αποτελεί τμήμα μιας πρότασης η οποία εντοπίζεται στην πραγματεία του Κικέρωνα "Περί καθηκόντων" (Λατινικά: De Officiis). Ολόκληρη η πρόταση είναι η εξής: "non nobis solum nati sumus ortusque nostri partem patria vindicat, partem amici" ("Δεν γεννηθήκαμε μόνο για τους εαυτούς μας• η πατρίδα μας, οι φίλοι μας, έχουν ένα μερίδιο από εμάς". De Officiis, 1:22). Η πρόταση, σύμφωνα με τον ίδιο τον Κικέρωνα, είναι ακριβής μετάφραση τμήματος της ένατης επιστολής του Πλάτωνα, "Επιστολή στον Αρχύτα". Στο πλαίσιο του αποσπάσματος, η πρόταση σημαίνει ότι οι άνθρωποι έχουν δημιουργηθεί για χάρη των υπολοίπων του είδους τους, έτσι ώστε να ωφελήσει ο ένας τον άλλο όσο το δυνατόν περισσότερο. Ο Κικέρωνας συσχετίζει αυτή την ιδέα με το ιδανικό του "κοσμοπολιτισμού" των Στωικών, κατά το οποίο οι άνθρωποι έχουν φυσική συγγένεια μεταξύ τους, και όλοι πρέπει να συνεισφέρουν στο κοινό καλό, μέσω της ανταλλαγής πράξεων καλοσύνης.
Ευρύτερη χρήση
Η φράση χρησιμοποιείται από πολυάριθμους οργανισμούς, συμπεριλαμβανομένης της πρώτης ομάδας συντήρησης των ενόπλων δυνάμεων των ΗΠΑ, και σειράς εκπαιδευτικών ιδρυμάτων, όπως η Στρατιωτική Σχολή Massanutten , το Πανεπιστήμιο Washburn του Κάνσας , το Πανεπιστήμιο Willamette κ.ά. Επιπρόσθετα, έχει χρησιμοποιηθεί από τον εφευρέτη και επιχειρηματία Franklin A. Seiberling, και από την οικογένεια του Βρετανού αντισυνταγματάρχη και οπλοποιού George V. Frosbery.
Παραπομπές
Κατηγορία:Λατινικές φράσεις
Κέβιν ΜακΚάρθι
Είναι Μέλος της Βουλής των Αντιπροσώπων των Ηνωμένων Πολιτειών για την 23η κογκρεσιακή περιφέρεια της πολιτείας της Καλιφόρνιας από τον Ιανουάριο του 2007. Ύστερα από την αναδιανομή των εδρών του 2020, ο ΜακΚάρθι αντιπροσωπεύει την 20η περιφέρεια της Καλιφόρνιας, από το 2023.
Υπηρέτησε ως Ηγέτης της Μειοψηφίας της Βουλής των Αντιπροσώπων των Ηνωμένων Πολιτειών από το 2019 έως το 2023. Είναι ο Ηγέτης των Ρεπουμπλικανών βουλευτών της Βουλής των Αντιπροσώπων από τον Ιανουάριο του 2019.
Επίσης είχε υπηρετήσει και ως Ηγέτης της Πλειοψηφίας της Βουλής των Αντιπροσώπων των ΗΠΑ από το 2014 έως το 2019, καθώς και ως Υφηγητής της Πλειοψηφίας της Βουλής, από το 2011 έως το 2014.
Προηγουμένως, έχει υπηρετήσει ως Ηγέτης της Μειοψηφίας της Πολιτειακής Συνέλευσης της Καλιφόρνιας (2004-2006), καθώς και ως Μέλος της Πολιτειακής Συνέλευσης της Καλιφόρνιας από την 32η περιφέρεια (2002-2006).
Ως Πρόεδρος της Βουλής, ο Κέβιν ΜακΚάρθι, είναι δεύτερος στη διαδοχή της Προεδρίας των Ηνωμένων Πολιτειών, αμέσως μετά την Αντιπρόεδρο Κάμαλα Χάρις, και θεωρείται ως ο τρίτος ισχυρότερος πολιτικός παράγοντας των Ηνωμένων Πολιτειών.
Βιογραφία
Ο Κέβιν ΜακΚάρθι, γεννήθηκε στις 26 Ιανουαρίου του 1965, στο Μπέικερσφιλντ της Καλιφόρνιας. Ο παππούς του ήταν Ιταλός μετανάστης στις ΗΠΑ. Μεγάλωσε σε μια οικογένεια που υποστήριζαν το Δημοκρατικό Κόμμα. Έτσι είναι ο πρώτος από την οικογένειά του, που είναι μέλος του Ρεπουμπλικανικού Κόμματος.
Σπούδασε Μάρκετινγκ στο Πολιτειακό Πανεπιστήμιο της Καλιφόρνιας στο Μπέικερσφιλντ, από το οποίο έλαβε πτυχίο (BS) το 1989, ενώ έκανε μεταπτυχιακές σπουδές στην Διοίκηση Επιχειρήσεων στο ίδιο Πανεπιστήμιο, λαμβάνοντας master (MBA) το 1994. Κατά τη διάρκεια των σπουδών του, εργάστηκε ως εποχιακός πυροσβέστης της Κομητείας Κερν.
Πολιτική
Το 1995, έγινε Πρόεδρος των Νέων Ρεπουμπλικανών της Καλιφόρνιας. Από το 1999 έως το 2001, διατέλεσε Πρόεδρος των Εθνικής Ένωσης Νέων Ρεπουμπλικανών.
Συνέλευση της Καλιφόρνιας
Ο ΜακΚάρθι, εξελέγη το 2002, Μέλος της Πολιτειακής Βουλής (Συνέλευσης) της Καλιφόρνιας. Το 2004, ανέλαβε Ηγέτης της Μειοψηφίας της Πολιτειακής Συνέλευσης της Καλιφόρνιας, θέση στην οποία παρέμεινε έως το 2006.
Ηγετικές θέσεις στη Βουλή των Αντιπροσώπων
Από το 2011 έως το 2014, διατέλεσε Υφηγητής της Πλειοψηφίας της Βουλής, ενώ από το 2014 έως το 2019, διατέλεσε Ηγέτης της Πλειοψηφίας της Βουλής.
Ηγέτης της Μειοψηφίας της Βουλής των Αντιπροσώπων
Τον Νοέμβριο του 2018, η Διάσκεψη των Ρεπουμπλικανών βουλευτών της Βουλής των Αντιπροσώπων των Ηνωμένων Πολιτειών, εξέλεξε τον Κέβιν ΜακΚάρθι ως τον επόμενο ηγέτη τους. Εσωκομματικός του αντίπαλος, ήταν ο Τζιμ Τζόρνταν, τον οποίο κέρδισε με 159 ψήφους έναντι 43 ψήφων.
Από τις 3 Ιανουαρίου 2019 έως τις 3 Ιανουαρίου 2023, υπηρέτησε ως Ηγέτης της Μειοψηφίας της Βουλής των Αντιπροσώπων των Ηνωμένων Πολιτειών. Ηγήθηκε του Ρεπουμπλικανικού Κόμματος της Βουλής των Αντιπροσώπων, κατά τις εκλογές του 2020 και κατά τις εκλογές του 2022.
Πρόεδρος της Βουλής των Αντιπροσώπων
Έχοντας ήδη κερδίσει οι Ρεπουμπλικανοί την πλειοψηφία της Βουλής των Αντιπροσώπων από τις εκλογές του Νοεμβρίου 2022, ο Κέβιν ΜακΚάρθι ως ηγέτης του Κόμματος στη Βουλή, κατά την έναρξη του 118ου Κογκρέσου των Ηνωμένων Πολιτειών, ήταν ο βασικός υποψήφιος των Ρεπουμπλικανών για το αξίωμα του Προέδρου της Βουλής των Αντιπροσώπων, όμως από την 1η έως τη 14η ψηφοφορία απέτυχε να εκλεγεί εξαιτίας αποστατών βουλευτών εντός του κόμματός του. Ήταν η πρώτη φορά που δεν είχε εκλεγεί πρόεδρος της Βουλής, από την πρώτη ψηφοφορία από το 1923, και η πρώτη φορά που οι εκλογές είχαν λάβει περισσότερα από εννέα ψηφοδέλτια από το 1859.
Κατά την 15η ψηφοφορία, ο ΜακΚάρθι, αφού είχε σημειώσει κάποια πρόοδο από την 12η έως τη 15η ψηφοφορία και ύστερα από μιά ιστορική προσπάθεια, κατάφερε να εκλεγεί τελικά ως 55ος Πρόεδρος της Βουλής των Αντιπροσώπων των Ηνωμένων Πολιτειών, λαμβάνοντας 216 ψήφους, έναντι 212 του Δημοκρατικού ανθυποψήφιού του και Ηγέτη της Μειοψηφίας Χακίμ Τζέφρις.
Άμβλωση και υγειονομική περίθαλψη
Κατά τη θητεία του στην Πολιτειακή Συνέλευση της Καλιφόρνιας, ήταν υπέρ των δικαιώματων της άμβλωσης, όμως ήταν αντίθετος με τις κρατικές δαπάνες για την υποστήριξή τους. Από το 2015 και έπειτα θεωρείται υποστηρικτής κατά των αμβλώσεων, και υποστηρίζει την άμβλωση μόνο για περιπτώσεις βιασμού, αιμομιξίας ή κινδύνου για την ζωή της γυναίκας. Αντιτίθεται στην ομοσπονδιακή χρηματοδότηση της Planned Parenthood.
Στα ζητήματα υγειονομικής περίθαλψης, ο ΜακΚάρθι ως ηγέτης της πλειοψηφίας της Βουλής, ήταν από τις βασικές φιγούρες για την κατάργηση του νόμου για την προστασία των ασθενών και την προσιτή φροντίδα (Obamacare).
Αντιτίθεται στη νομιμοποίηση και τη χρήση κάνναβης και για ιατρικούς σκοπούς.
Γάμος ομόφυλων ζευγαριών
Ο ΜακΚάρθι είναι γενικά αντίθετος από την νομική κωδικοποίηση των γάμων των ομόφυλων ζευγαριών. Ήταν υποστηρικτής του νόμου για την υπεράσπιση του γάμου (DOMA) του 1996, ο οποίος απαγόρευε πρακτικά την ομοσπονδιακή αναγνώριση του γάμου ομοφύλων.
Περιβαλλοντικά ζητήματα
Όσον αφορά τα περιβαλλοντικά ζητήματα, ο ΜακΚάρθι, δεν αποδέχεται την επιστημονική συναίνεση για την κλιματική αλλαγή. Έχει ανακοινώσει ότι αντιτίθεται στη Συμφωνία του Παρισιού. Για την αντιμετώπιση της κλιματικής αλλαγής, έχει προτείνει πρόσφατα την επέκταση για την μείωση φόρων για τεχνολογίες γεωλογικής αποθήκευσης διοξειδίου του άνθρακα καθώς και την εκτεταμένη δενδροφύτευση. Επίσης έχει δηλώσει ότι «πρέπει να κάνουμε κάτι πραγματικά διαφορετικό για την αντιμετώπιση της κλιματικής αλλαγής, απ' ό,τι κάνουμε μέχρι σήμερα».
Εξωτερική πολιτική
Ο ΜακΚάρθι είναι ένθερμος υποστηρικτής του Ισραήλ και λαμβάνει δωρεές από φιλο-ισραηλινές ομάδες. Υποστηρίζει ότι η πρωτεύουσα του Ισραήλ πρέπει να είναι η Ιερουσαλήμ. Έχει ασκήσει σκληρή κριτική εναντίον τριών βουλευτών της αριστερής πτέρυγας του Δημοκρατικού Κόμματος, της Αλεξάντρια Οκάσιο Κορτέζ, της Ρασίντα Τάιμπ και της Ιλχάν Ομάρ, για την στάση που έχουν κατά της ισραηλινής κυβέρνησης και υπέρ της Παλαιστίνης. Έχει δηλώσει ότι θα επιδιώξει να απομακρύνει την Ιλχάν Ομάρ από την Επιτροπή Εξωτερικών Υποθέσεων της Βουλής των Αντιπροσώπων.
Επίσης έχει δηλώσει ότι υποστηρίζει την προσάρτηση της Δυτικής Όχθης στο Ισραήλ.
Ντόναλντ Τραμπ
Ο Κέβιν ΜακΚάρθι από την ανακοίνωση της υποψηφιότητας του Ντόναλντ Τραμπ από το 2016 ήταν από τους πρώτους υποστηρικτές του, αφού θεώρησε ότι ο Τραμπ θα κάνει "ένταση" η οποία θα βοηθήσει εν γένει το Ρεπουμπλικανικό Κόμμα.
Ο ΜακΚάρθι συνεχίζει να θεωρείται στενός σύμμαχος του Τραμπ παρότι τον επέκρινε για τις ενέργειές του κατά την Εισβολή στο Καπιτώλιο στις 6 Ιανουαρίου 2021. Ο ΜακΚάρθι δεν ψήφισε υπέρ της πρώτης και της δεύτερης παραπομπής του Ντόναλντ Τραμπ.
Ο πρώην πρόεδρος Ντόναλντ Τραμπ, ενέκρινε και υποστήριξε τον Κέβιν ΜακΚάρθι για το αξίωμα του Προέδρου της Βουλής των Αντιπροσώπων των Ηνωμένων Πολιτειών ύστερα από τη νίκη του Ρεπουμπλικανικού Κόμματος στη Βουλή των Αντιπροσώπων στις ενδιάμεσες εκλογές του 2022.
Προσωπική Ζωή
Είναι παντρεμένος από το 1992, με την Τζούντι Γουέιτζις και έχουν δύο παιδιά. Διαμένει μόνιμα στο Μπέικερσφιλντ της Καλιφόρνιας.
Παραπομπές
Κατηγορία:Πρόεδροι της Βουλής των Αντιπροσώπων (ΗΠΑ) Κατηγορία:Ηγέτες κομμάτων Κατηγορία:Ηγέτες του Κογκρέσου των Ηνωμένων Πολιτειών Κατηγορία:Ηγέτες εν ενεργεία Κατηγορία:Μέλη της Βουλής των Αντιπροσώπων (ΗΠΑ) Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Καλιφόρνια Κατηγορία:Πολιτικοί των ΗΠΑ Κατηγορία:Αμερικανοί πολιτικοί Κατηγορία:Ιταλοαμερικανοί __ΕΥΡΕΤΗΡΙΟ__
Σημείο Υπεροχής
Σημείο Υπεροχής (αγγλικά: Vantage Point) είναι αμερικάνικη κινηματογραφική περιπέτεια του Πιτ Τράβις με τους Ντένις Κουέιντ, Φόρεστ Γουίτακερ.
Παραπομπές
Κατηγορία:Αμερικανικές ταινίες Κατηγορία:Ταινίες παραγωγής Columbia Pictures Κατηγορία:Ταινίες του 2008 Κατηγορία:Αμερικανικές θρίλερ ταινίες δράσης Κατηγορία:Αγγλόφωνες ταινίες Κατηγορία:Ισπανόφωνες ταινίες Κατηγορία:Αμερικανικές πολιτικές θρίλερ ταινίες Κατηγορία:Ταινίες γυρισμένες στο Μεξικό
Μον-ντε-Βουνιέ
Το Μον-ντε-Βουνιέ (γαλλικά: Mont-de-Vougney) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Τελικός Κυπέλλου Πρωταθλητριών 1971
Ο τελικός για το Κύπελλο Πρωταθλητριών Ομάδων Ευρώπης 1970-71 πραγματοποιήθηκε στο Στάδιο Γουέμπλεϊ, Λονδίνο, στις 2 Ιουνίου 1971, με αντιμέτωπους τον Άγιαξ και τον Παναθηναϊκό. Ο Παναθηναϊκός έγινε η πρώτη και μέχρι σήμερα η μοναδική ελληνική ομάδα σε τελικό ευρωπαϊκού κυπέλλου στο ποδόσφαιρο. Ωστόσο, ο Άγιαξ του Γιόχαν Κρόιφ ήταν πολύ πιο ισχυρός και κέρδισε με 2-0.
Και οι δύο ομάδες προχώρησαν σε τέσσερις γύρους για να φτάσουν στον τελικό. Ο Άγιαξ κέρδισε άνετα όλους τους αγώνες του με δύο γκολ, εκτός από τη νίκη του με 5-1 με την Ελβετική ομάδα Βασιλεία στο δεύτερο γύρο. Οι αγώνες του Παναθηναϊκού ήταν δύσκολοι, με εξαίρεση τη νίκη 7-1 με την Ζενές Ες του Λουξεμβούργου στον πρώτο γύρο. Στη φάση των 16 κέρδισε την Σλόβαν Μπρατισλάβας εντός και εκτός έδρας με συνολικό σκορ 4-2, στα ημιτελικά έφερε 1-1 με την Έβερτον εκτός έδρας και 0-0 στον επαναληπτικό, ενώ η πιο δύσκολη πρόκριση έγινε στα ημιτελικά με τον Ερυθρό Αστέρα, όπου έχασε 4-1 εκτός έδρας και κέρδισε 3-0 στον επαναληπτικό της Αθήνας. Ο προημιτελικός και ο ημιτελικός κερδίθηκαν αμφότεροι μέσω του κανόνα του εκτός έδρας γκολ.
Υπό το βλέμμα 83.179 θεατών στο κατάμεστο Στάδιο Γουέμπλεϊ, ο Άγιαξ πήρε το προβάδισμα στο 5ο λεπτό όταν σκόραρε ο Ντικ Βαν Ντίικ. Ο Άγιαξ διατήρησε το προβάδισμα με ένα γκολ μέχρι το 87ο λεπτό όταν ένα σουτ του Άρι Χάαν βρήκε τον αμυντικό Άνθιμο Καψή και πήγε στα δίχτυα του Παναθηναϊκού, δίνοντας στον Άγιαξ την πρώτη νίκη του στο Ευρωπαϊκό Κύπελλο με σκορ 2-0.
Πηγές
Κατηγορία:Κύπελλο Πρωταθλητριών Ευρώπης Κατηγορία:Παναθηναϊκός Α.Ο.
NGC 4483
Ο NGC 4483 είναι φραγμένος φακοειδής γαλαξίας που βρίσκεται περίπου 55 εκατομμύρια έτη φωτός μακριά στον αστερισμό της Παρθένου. Το NGC 4483 ανακαλύφθηκε από τον αστρονόμο Χάινριχ ντ' Αρέ στις 19 Μαρτίου 1865. Το NGC 4483 είναι μέλος του συμπλέγματος της Παρθένου.
Εξωτερικοί σύνδεσμοι
Κατηγορία:Γαλαξίες του UGC Κατηγορία:Γαλαξίες του PGC Κατηγορία:Σμήνος της Παρθένου 4483 Κατηγορία:Παρθένος (αστερισμός) Κατηγορία:Ραβδωτοί φακοειδείς γαλαξίες
Εκλογές Συντακτικής Συνέλευσης στο Νεπάλ (2013)
Εκλογές για Συντακτική Συνέλευση διεξήχθησαν στο Νεπάλ στις 19 Νοεμβρίου 2013. Η ψηφοφορία είχε καθυστερήσει επανειλημμένα, καθώς νωρίτερα είχε οριστεί για τις 22 Νοεμβρίου 2012 έπειτα από τη διάλυση της Συντακτικής Συνέλευσης στις 27 Μαΐου 2012, για να αναβληθεί από την εκλογική επιτροπή.
Αποτελέσματα
Τα πρώτα αποτελέσματα έδειξαν ότι το Νεπαλέζικο Κογκρέσο κέρδισε την πλειοψηφία στις έδρες που αναδεικνύονται με απλή πλειοψηφία, έχοντας εξασφαλίσει τις 105 επί συνόλου 240 εδρών, με 2ο το κόμμα CPM-UML και 3ο το CPN (Maoist) με 26. Μικρότερα κόμματα και 2 ανεξάρτητοι υποψήφιοι πήραν τις υπόλοιπες 18 έδρες. Με απλή αναλογική θα κατανεμηθούν 335 έδρες.
Παραπομπές
2013 Συντακτ συντακτ
Δημήτριος Μπατσάκος
Ο Δημήτριος Μπατσάκος ήταν ένας φτωχός ιερέας, ο οποίος θέλησε να συμμετάσχει στα αγωνίσματα δρόμου κατά τους πρώτους Ολυμπιακούς Αγώνες της Αθήνας, το 1896.
Στην τοπική κοινωνία της Στερεάς Ελλάδας διεξάχθηκαν προκριματικοί αγώνες για την ανάδειξη των αθλητών που θα συμμετείχαν στους Ολυμπιακούς Αγώνες του 1896. Στα πλαίσια αυτών των προκριματικών αγώνων, νικητής αναδείχθηκε ο ιερέας Δημήτριος Μπατσάκος ..
Οι συντοπίτες του παπά-Δημήτρη με έρανο συγκέντρωσαν χρήματα και τα έδωσαν σε αυτόν, για να καλύψει τα έξοδα μεταβάσεως και παραμονής στην Αθήνα, ελπίζοντας ότι θα στεφόταν Ολυμπιονίκης. .
Δυστυχώς, η οργανωτική επιτροπή των πρώτων Ολυμπιακών Αγώνων δεν δέχθηκε τη συμμετοχή του, παραπέμποντάς τον στην Ιερά Σύνοδο, για να λάβει άδεια. Η Ιερά Σύνοδος δεν του επέτρεψε να συμμετάσχει, οπότε αυτός αναγκάσθηκε να γυρίσει πεζός στο χωριό του. Πέραν της απογοητεύσεως από τη μη συμμετοχή του, ο παπα-Δημήτρης αντιμετώπισε πειθαρχική δίωξη ως "παρεκτραπείς".
Βιβλιογραφία
Κατηγορία:Έλληνες μαραθωνοδρόμοι
Στρατηγίς Ζούμε
Η Στρατηγίς Ζούμε (Στρατηγίς τοῦ Ζοῦμε) ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.